Document ID: 32005D0320

KOMISIJAS LĒMUMS
(2005. gada 21. aprīlis)
par atsevišķu Vācijas, Spānijas, Grieķijas, Francijas, Itālijas, Portugāles un Apvienotās Karalistes maksātāju grāmatojumu noskaidrošanu saistībā ar izdevumiem, kurus finansējusi Eiropas Lauksaimniecības virzības un garantiju fonda (ELVGF) Garantiju nodaļa 2002. finanšu gadā
(izziņots ar dokumenta numuru K(2005) 1210)
(Autentiski ir tikai teksti spāņu, vācu, grieķu, angļu, franču, itāliešu un portugāļu valodā)
(2005/320/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1258/1999 par kopējās lauksaimniecības politikas finansēšanu (1), un jo īpaši tās 7. panta 3. punktu,
apspriedusies ar Fonda komiteju,
tā kā:
(1)
Ar 2003. gada 7. maija Lēmumu 2003/313/EK par dalībvalstu grāmatojumu noskaidrošanu attiecībā uz izdevumiem, kurus finansējusi Eiropas Lauksaimniecības virzības un garantiju fonda (ELVGF) Garantiju nodaļa 2002. finanšu gadā (2), Komisija ir veikusi visu maksātāju grāmatojumu noskaidrošanu, izņemot Vācijas maksātāju “Baden Württemberg” un “Bayern-Umwelt”, Spānijas maksātāju “Islas Baleares” un “La Rioja”, Grieķijas maksātāja “OPEKEPE”, Francijas maksātāju “SDE”, “OFIVAL”, “ONIC”, “ONIFLHOR”, “ONILAIT”, “ODEADOM”, “FIRS” un “ONIVINS”, Itālijas maksātāja “ARTEA” un Lombardijas reģiona maksātāja, Portugāles maksātāja “IFADAP” un Lielbritānijas maksātāja “NAWAD” grāmatojumu noskaidrošanu.
(2)
Pēc jaunas informācijas saņemšanas no Vācijas, Spānijas, Grieķijas, Francijas, Itālijas, Portugāles un Apvienotās Karalistes un pēc papildu pārbaudēm Komisija tagad var pieņemt lēmumu par attiecīgo maksātāju grāmatojumu patiesumu, pilnīgumu un precizitāti.
(3)
Veicot Vācijas, Spānijas, Grieķijas, Francijas, Itālijas, Portugāles un Apvienotās Karalistes maksātāju grāmatojumu noskaidrošanu, Komisijai jāņem vērā Itālijai un Apvienotajai Karalistei jau izmaksātās summas un no Vācijas, Spānijas, Grieķijas, Francijas, Itālijas un Portugāles jau ieturētās summas, pamatojoties uz Lēmumu 2003/313/EK.
(4)
Atbilstīgi 7. panta 3. punktam Regulā (EK) Nr. 1258/1999 un 7. panta 1. punktam Komisijas 1995. gada 7. jūlija Regulā (EK) Nr. 1663/95, ar ko nosaka sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru (3), šis lēmums, kas pieņemts, pamatojoties uz grāmatvedības informāciju, neskar Komisijas vēlāk pieņemtos lēmumus, ar kuriem izdevumus, kas nav veikti saskaņā ar Kopienas noteikumiem, izslēdz no Kopienas finansējuma,
IR PIEŅĒMUSI ŠO REGULU.
1. pants
Ar šo lēmumu tiek noskaidroti Vācijas maksātāju “Baden Württemberg” un “Bayern-Umwelt”, Spānijas maksātāju “Islas Baleares” un “La Rioja”, Grieķijas maksātāja “OPEKEPE”, Francijas maksātāju “SDE”, “OFIVAL”, “ONIC”, “ONIFLHOR”, “ONILAIT”, “ODEADOM”, “FIRS” un “ONIVINS”, Itālijas maksātāja “ARTEA” un Lombardijas reģiona maksātāja, Portugāles maksātāja “IFADAP” un Apvienotās Karalistes maksātāja “NAWAD” grāmatojumi saistībā ar ELVGF Garantiju nodaļas finansētajiem izdevumiem 2002. finanšu gadā.
Summas, kas saskaņā ar šo lēmumu atgūstamas no attiecīgajām dalībvalstīm vai tām izmaksājamas, norādītas pielikumā.
2. pants
Šis lēmums ir adresēts Vācijas Federatīvajai Republikai, Grieķijas Republikai, Spānijas Karalistei, Francijas Republikai, Itālijas Republikai, Portugāles Republikai un Apvienotajai Karalistei.
Briselē, 2005. gada 21. aprīlī

Labels: 2
18
15
4